17 edició del Cicle de Cinema en Valencià a Gandia
16 novembre 2023

## 17 edició del Cicle de Cinema en Valencià a Gandia16 novembre 2023Última actualització: 16 novembre 2023

![](../gestion/img/a00ef5c7b8faec81e3ecd3a24b981718a180ea4ac00c8defb0f1f26ad5e15914.JPG)  
  

La **regidora d'Educació, Política Lingüística i Infància, Esther Sapena**; la **tècnica superior de Promoció Lingüística del Campus de Gandia de la Universitat Politècnica de València (UPV), Josepa Costa**; la **directora del Centre Internacional de Gandia de la Universitat de València (UV), Carme Melo** i el **vicepresident primer de la Mancomunitat de Municipis de la Safor, Jordi Puig**, han presentat hui la programació de la **17 edició del Cicle de Cinema en Valencià**.

  
Una iniciativa que va nàixer en 2006 de la mà de les universitats valencianes que tenen seu a Gandia com a _**«eina per a pal·liar una manca que, hui en dia, continua vigent, perquè els cinemes no ofereixen pel·lícules en valencià»**_**, ha recordat Costa**.

  
Enguany, el programa començarà dimecres que ve, **22 de novembre**, amb la versió original d'**_Un cel de plom_**, de Miquel Romans, i continuarà exactament **una setmana després** amb la producció francesa **_Petits grans amics_**, d’Andréa Bescond. Finalment, el **17 de gener** es projectarà la pel·lícula italiana **_El cas Braibanti_**. Totes les obres es posaran a la venda al Teatre Serrano a les 20 hores i seran **gratuïtes per a les persones que tinguen el carnet de les universitats o** el de la Xarxa de **Biblioteques de Gandia**, i costaran **2 euros per al públic general**.

D’altra banda, la iniciativa ha reprès la seua oferta a les escoles amb la pel·lícula **_Titina_**, que l'**alumnat de segon i tercer de primària** podrà gaudir el **divendres 15 de desembre en horari escolar**. La **regidora** d’Educació i Política Lingüística ha recordat que el termini perquè els col·legis facen la seua petició per a poder projectar-la a l'Agència AVIVA de Promoció del Valencià finalitza el 30 de novembre. _**«Estic molt contenta de que el programa arribe a les escoles perquè això garanteix que els xiquets i les xiquetes, independentment de si els porten o no a veure les altres sessions, puguen gaudir del cinema en valencià»**_. A més, ha destacat el caràcter _**«enriquidor»**_ de la iniciativa que, des dels seus inicis, ha projectat títols tan variats com _King Kong_ o _Harry Potter_.

El **vicepresident de la Mancomunitat** ha ressaltat la **importància del cinema per a normalitzar la llengua** i ha animat a tota la gent de la comarca a acostar-se a gaudir de les sessions. Finalment, **Melo** ha explicat que la UV sempre ha apostat per la promoció del valencià, amb l’objectiu que _**«puga desenvolupar totes les funcions sociolingüístiques pròpies d'una llengua moderna com la que és»**_.